ટેક્સીનાં ટેસ્ટિંગ માટે કેલિફોર્નિયા મૂળની ‘કિટ્ટી હોક’ કંપની ન્યુઝીલેન્ડની ‘ઝેફાયર એરવર્ક્સ’ સાથે મળીને કામ કરી રહી છે. આગામી ત્રણ વર્ષની અંદર ઉપયોગમાં આવી શકે તેવી આ ટેક્સીને ‘કોરા’ નામ અપાયું છે, જે સ્વયંસંચાલિત છે. એકીસાથે બે માણસો મુસાફરી કરી શકે તે રીતે ડિઝાઈન થયેલી ‘કોરા’ને હેલિકોપ્ટર ટેકનિક વડે બનાવાઈ છે. તેને ટેક-ઓફ કરવા માટે કોઈ પ્રકારનાં રન-વેની જરૂરીયાત જ નથી. ડ્રોનની જેમ તેને 914 મીટર જમીનથી ઉંચે લંબખૂણે હવામાં લઈ જઈ ફોરવર્ડ-બેકવર્ડ મુવમેન્ટ આપી શકાય છે. કોરાને એટલી કોમ્પેક્ટ બનાવાઈ છે કે કોઈ કારની માફક તેનું પાર્કિંગ પણ શક્ય છે. 110 માઈલ પ્રતિ કલાકની ઝડપે ઉડી શકનારી કોરા હવામાં ઉંચે ચડતાંવેંત પોતાનાં 11 મીટરનાં પાંખિયા ફેલાવી દે છે.